ΓΡΑΠΤΗ ΕΡΩΤΗΣΗ P-0673/01

υποβολή: Antonios Trakatellis (PPE-DE) προς την Επιτροπή

(26 Φεβρουαρίου 2001)

Θέμα: Οριστική απόφαση σχετικά με την καταγγελία για το Μετρό Θεσσαλονίκης

Η Επιτροπή, τον Ιούνιο του 2000, σε ερώτησή μου σχετικά με το μετρό Θεσσαλονίκης (Η-0513/00)(1), απάντησε ότι οιπηρεσίες της έχουν ολοκληρώσει την εξέταση της δεύτερης καταγγελίας επί τηςπόθεσης αυτής και επί του παρόντος, εξετάζουν τα μέτρα που πρόκειται να λάβουν και, τον Ιούλιο, σε άλλη ερώτησή μου (Η-0566/00)(2) δήλωσε ότι ακόμη εξετάζει τα ληπτέα μέτρα, ως προς τις πτυχές της δημόσιας σύμβασης. Στην τελευταία απάντησή της, του Δεκεμβρίου 2000 (H-0875/00)(3), αναφέρει ότι κάνει τη δουλειά της όσο γίνεται πιο γρήγορα, επιμελώς και με ακρίβεια" παραταύτα εκκρεμεί ακόμη η δεύτερη καταγγελία ενώπιόν της και για μία ακόμη φορά δεν διασαφήνισε, αλλά ούτε και διατύπωσε τις τελικές της θέσεις επί του θέματος.

Μετά την παρέλευση δέκα μηνών από την ημέρα που η Επιτροπή μου απάντησε ότι ολοκλήρωσε την εξέτασή της και ενώ ήδη ο Διαμεσολαβητής έχει διατυπώσει το πόρισμά του, με το οποίο καταλογίζει κακοδιοίκηση στην Επιτροπή σχετικά με την πρώτη καταγγελία, πότε, επιτέλους, θαπάρξει οριστική απόφαση σχετικά με τη δεύτερη καταγγελία, εφόσον, κατά τη γνώμη, μου διαγράφεται μία ακόμη περίπτωση κακοδιοίκησης εξαιτίας των χρονοβόρων διαδικασιών, οι οποίες οδήγησαν τηνπόθεση του μετρό σε στασιμότητα, ενώ το έργο είναι απολύτως απαραίτητο για την πόλη;

(1) Γραπτή απάντηση της 13.6.2000.

(2) Γραπτή απάντηση της 5.7.2000.

(3) Προφορική απάντηση της 13.12.2000.

Απάντηση του κ. Bolkestein εξ ονόματος της Επιτροπής

(6 Απριλίου 2001)

Στην απάντηση της στην προφορική ερώτηση Η-875/00 του Αξιότιμου Μέλους την ώρα των ερωτήσεων στη σύνοδο του Κοινοβουλίου το Δεκέμβριο του 2000, η Επιτροπή δήλωσε ότι η δεύτερη καταγγελία σχετικά με τη σύμβαση παραχώρησης κατασκευής και εκμετάλλευσης του μετρό της Θεσσαλονίκης περιέχει ισχυρισμούς για παραβάσεις των κρατικών ενισχύσεων της Κοινότητας και των διατάξεων στον τομέα των δημοσίων συμβάσεων.

Αναφέρθηκε επίσης ότι εφόσον η ελληνική κυβέρνηση φαίνεται να μην έχει συμφωνήσει με τον ανάδοχο όλους τους όρους χρηματοδότησης του σχεδίου, καμία κοινοποίηση βάσει του άρθρου 88 (3)(πρώην άρθρο 93) της Συνθήκης ΕΚ δεν έχει διαβιβαστεί μέχρι στιγμής στην Επιτροπή. Αφού εν τω μεταξύ η κατάσταση δεν έχει αλλάξει, η Επιτροπή δεν είναι ακόμη σε θέση να εξετάσει όλα τα στοιχεία τηςπόθεσης και, εκτιμώντας την καταγγελία, να πάρει μια τελική απόφαση. Σύμφωνα με πληροφορίες της Επιτροπής, εκκρεμεί μια τελική απόφαση εκ μέρους της ελληνικής κυβέρνησης σχετικά με την αποδοχή του νέου χρηματοδοτικού σχεδίου. Επίσης, τον Ιανουάριο του 2001, οι ελληνικές αρχές είχαν επαφές με την Επιτροπή όσον αφορά την πιθανή τροποποίηση της σχετικής σύμβασης παραχώρησης εξάιτίας των διαπραγματεύσεων με τον ανάδοχο. Υπό τις περιστάσεις αυτές δενπάρχει λόγος να βγάζουμε βιαστικά συμπεράσματα βάσει αυτών των δεδομένων, που επηρεάζουν όλες τις πτυχές τηςπόθεσης, τα οποία ενδέχεται να μεταβληθούν στο πολύ κοντινό μέλλον.

Είναιποχρέωση της Επιτροπής να αναλύσει προσεχτικά και να λάβειπόψη της κάθε τέτοιου είδους στοιχείο. Πράγματι, πριν πάρει οποιαδήποτε απόφαση επί της ουσίας, η Επιτροπή οφείλει να είναι σε θέση να σχηματίσει οριστική άποψη για όλες τις σχετικές νομικές πτυχές τηςπόθεσης.

Επι πλέον, η πρόσφατη έκθεση του Διαμεσολαβητή στην οποία αναφέρεται το Αξιότιμο Μέλος δεν καταλογίζει κακοδιοίκηση στην Επιτροπή όσον αφορά το χρονοδιάγραμμα και, αντιθέτως, αναγνωρίζει ότι τέτοιες διαδικασίες είναι αναπόφευκτα χρονοβόρες.